CELEX: 42010X0717(03)
Language: et
Date: 2010-07-17 00:00:00
Title: Ühinenud Rahvaste Organisatsiooni Euroopa Majanduskomisjoni eeskiri nr 93 – Ühtsed sätted, milles käsitletakse: I. eesmiste allasõidutõkete tüübikinnitust – II. sõidukite tüübikinnitust seoses tüübikinnituse saanud eesmise allasõidutõkke paigaldamisega – III. sõidukite tüübikinnitust seoses nende eesmise allasõidutõkkega.

17.7.2010   
            
            
               ET
            
            
               Euroopa Liidu Teataja
            
            
               L 185/56
            
         Rahvusvahelise avaliku õiguse alusel on õiguslik toime ainult ÜRO Euroopa Majanduskomisjoni originaaltekstidel. Käesoleva eeskirja staatust ja jõustumiskuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 uusimast versioonist, mis on kättesaadav Internetis:
   http://www.unece.org/trans/main/wp29/wp29wgs/wp29gen/wp29fdocstts.html
   Ühinenud Rahvaste Organisatsiooni Euroopa Majanduskomisjoni eeskiri nr 93 – Ühtsed sätted, milles käsitletakse:
   
               I.
            
            
               eesmiste allasõidutõkete tüübikinnitust
            
         
               II.
            
            
               sõidukite tüübikinnitust seoses tüübikinnituse saanud eesmise allasõidutõkke paigaldamisega
            
         
               III.
            
            
               sõidukite tüübikinnitust seoses nende eesmise allasõidutõkkega.
            
         
      Jõustumiskuupäev: 27. veebruar 1994
   
   SISUKORD
   EESKIRI
   
               1.
            
            Reguleerimisala
         
               2.
            
            Eesmärk
         
               3.
            
            Mõisted
         
               4.
            
            Tüübikinnituse taotlemine
         I osa –   Tüübikinnituse andmine seoses eesmise allasõidutõkkega
   
               5.
            
            Eesmise allasõidutõkke seadise tüübikinnituse andmine
         
               6.
            
            Eesmisele allasõidutõkkele esitatavad nõuded
         II osa –   Sõidukile tüübikinnituse andmine seoses tüübikinnituse saanud eesmise allasõidutõkke paigaldamisega
   
               7.
            
            Tüübikinnituse andmine seoses tüübikinnituse saanud eesmise allasõidutõkke paigaldamisega
         
               8.
            
            Tüübikinnituse saanud eesmise allasõidutõkke paigaldamisega seotud nõuded
         III osa –   Sõiduki tüübikinnitus seoses selle eesmise allasõidutõkkega
   
               9.
            
            Eesmise allasõidutõkkega sõidukitüübi kinnitamine
         
               10.
            
            Eesmise allasõidutõkkega varustatud sõidukitele esitatavad nõuded
         LISAD
   
               1. lisa –
            
            Teatis mootorsõidukite eesmise allasõidutõkke tüübikinnituse andmise, tüübikinnituse laiendamise, tüübikinnituse andmisest keeldumise, tüübikinnituse tühistamise või mootorsõidukite teatava eesmise allasõidutõkke tüübi tootmise lõpetamise kohta vastavalt eeskirjale nr 93 (I osa)
         
               2. lisa –
            
            Teatis sõidukitüübile tüübikinnituse andmise, tüübikinnituse laiendamise, tüübikinnituse andmisest keeldumise, tüübikinnituse tühistamise või toomise lõpetamise kohta seoses eeskirja nr 93 (II osa) kohaselt tüübikinnituse saanud eesmise allasõidutõkke paigaldamisega
         
               3. lisa –
            
            Teatis sõidukile tüübikinnituse andmise, tüübikinnituse laiendamise, tüübikinnituse andmisest keeldumise, tüübikinnituse tühistamise või tootmise lõpetamise kohta seoses eesmise allasõidutõkkega vastavalt eeskirjale nr 93 (III osa)
         
               4. lisa –
            
            Tüübikinnitusmärkide kujundus
         
               5. lisa –
            
            Katsetingimused ja -menetlused
         
               6. lisa –
            
            Toodangu nõuetele vastavus ja muud haldusmenetlused
         1.   REGULEERIMISALA
   
               1.1.
            
            
               Käesolevat eeskirja kohaldatakse:
               
                           1.1.1.
                        
                        
                           I OSA: eesmised allasõidutõkked, mis on ette nähtud paigaldamiseks N2- ja N3- kategooria sõidukitele (1);
                        
                     
                           1.1.2.
                        
                        
                           II OSA: käesoleva eeskirja I osa kohaselt tüübikinnituse saanud eesmiste allasõidutõkete paigaldamine N2-, N3-kategooria sõidukitele (1);
                        
                     
                           1.1.3.
                        
                        
                           III OSA: N2-, N3- kategooria sõidukid, mis on varustatud eesmise allasõidutõkkega, mis ei ole saanud eraldi tüübikinnitust käesoleva eeskirja I osa kohaselt või mis on nii konstrueeritud ja/või varustatud, et nende osi võib pidada eesmise allasõidutõkke funktsiooni täitvaks.
                        
                     
         
               1.2.
            
            
               N2 kategooriasse kuuluvad sõidukid, mille täismass ei ületa 7,5 tonni, peavad vastama ainult käesolevas eeskirjas kehtestatud 400 mm kliirensit käsitlevatele nõudele.
            
         
               1.3.
            
            
               Käesoleva eeskirja sätteid ei kohaldata:
               
                           1.3.1.
                        
                        
                           N2G ja N3G kategooriasse kuuluvate maastikusõidukite suhtes (1);
                        
                     
                           1.3.2.
                        
                        
                           sõidukite suhtes, mille kasutusviis ei vasta eesmise allasõidutõkke sätetele.
                        
                     
         2.   EESMÄRK
   Käesoleva eeskirja eesmärk on pakkuda M1- ja N1-kategooria sõidukitele tõhusat kaitset allasõidu vastu laupkokkupõrke korral käesoleva eeskirja punktis 1 nimetatud sõidukitega (1).
   3.   MÕISTED
   
               3.1.
            
            
               Käesolevas eeskirjas kasutatakse järgmisi mõisteid:
               3.1.1.   „täismass”– tootja poolt ettenähtud suurim tehniliselt lubatud mass (see mass võib olla riikliku ametiasutuse lubatud täismassist suurem);
               3.1.2.   „maksimumkaal”– vertikaaljõud (njuutonites), mida on vaja täismassiga sõiduki toetamiseks;
               3.1.3.   „tühimass”– töökorras sõiduki mass ilma juhi, sõitjate ja koormata, kuid kütuse, jahutusvedeliku ja määrdeõliga ning tööriistakomplekti ja varurattaga (kui need kuuluvad sõiduki tootja poolt kindlaks määratud tavapärasesse varustusse);
               3.1.4.   „eesmise allasõidutõkke tüübikinnitus”– eesmise allasõidutõkke tüübile kooskõlas punkti 7 nõuetega antud tüübikinnitus;
               3.1.5.   „eesmise allasõidutõkke tüüp”– eesmised allasõidutõkked, mis ei erine üksteisest järgmiste oluliste omaduste poolest: kuju, mõõtmed, kinnitus, materjalid ja punktis 4.2 osutatud märgised;
               3.1.6.   „eesmine allasõidutõke”– sõidukil on esiosas:3.1.6.1.spetsiaalne allasõidutõkke seadis (FUPD); või3.1.6.2.selline kere, šassii osad või muud osad, mida võib nende kuju ja omaduste tõttu käsitada eesmise allasõidutõkke täieliku või osalise asendajana.3.1.7.   „sõiduki tüübikinnitus”– sõidukitüübi tüübikinnitus:
               käesoleva eeskirja II osa puhul – seoses sõidukile käesoleva eeskirja I osa kohaselt tüübikinnituse saanud eesmise allasõidutõkke paigaldamisega, või
               käesoleva eeskirja III osa puhul – seoses eesmise allasõidutõkkega;
               3.1.8.   „sõidukitüüp”– sõidukid, mis ei erine üksteisest oluliselt järgmiste aspektide poolest:
               eesmiseima telje laius (mõõdetud rehvide äärepoolseimast osast, v.a rehvide maapinnalähedane väljaulatuv kumerus);
               sõiduki eesmise osa struktuur, mõõtmed, kuju ja materjalid, kuivõrd need omavad tähendust käesoleva eeskirja asjakohase osa nõuete puhul;
               sõidukile paigaldatud tüübikinnituse saanud eesmine allasõidutõke, kui taotlus on esitatud käesoleva eeskirja II osa kohaselt;
               sõidukitüübi täismass.
            
         4.   TÜÜBIKINNITUSE TAOTLEMINE
   
               4.1.
            
            
               Käesoleva eeskirja osadele vastava (sõiduki/eesmise allasõidutõkke) tüübikinnituse taotluse peab esitama tootja või tema nõuetekohaselt volitatud esindaja.
            
         
               4.2.
            
            
               Taotlusele tuleb iga tüübi kohta lisada:
               
                           4.2.1.
                        
                        
                           (sõiduki/eesmise allasõidutõkke) tehnilisi omadusi kirjeldav dokumentatsioon kolmes eksemplaris, mis hõlmab tema mõõtmeid, asjakohaseid võrdlusjooni ja koostismaterjale käesoleva eeskirjaga nõutud ulatuses.
                        
                     
                           4.2.2.
                        
                        
                           Eesmise allasõidutõkketüübi näidise puhul: näidise kõikidele eesmise allasõidutõkkega seotud peamistele osadele peab olema selgelt ja loetavalt märgitud taotluse esitaja kaubanimi või kaubamärk ja tüübi tähistus;
                        
                     
                           4.2.3.
                        
                        
                           Tüübikatsetuste eest vastutavale tehnilisele teenistusele esitatakse kinnitatavale sõiduki või seadise tüübile vastav näidis.
                        
                     
                           4.2.4.
                        
                        
                           Käesoleva eeskirja II ja II osa kohaselt esitatud taotluste puhul võib sõidukit, mis ei sisalda kõiki asjaomase tüübi nõuetekohaseid osi, katsete läbiviimisel kasutada juhul, kui need ei häiri eesmist allasõidutõket.
                        
                     
                           4.2.5.
                        
                        
                           Punktide P1, P2 ja P3 asukoha määratlus on esitatud 5. lisas. Käesoleva eeskirja I osale vastavate taotluste puhul tuleb võtta arvesse II osa nõudeid.
                        
                     
         
               4.3.
            
            
               Käesoleva eeskirja II osale vastavate taotluste puhul tuleb taotlusele lisada:
               
                           4.3.1.
                        
                        
                           sõidukile paigaldamiseks ettenähtud eesmiste allasõidutõkete loetelu;
                        
                     
                           4.3.2.
                        
                        
                           pädeva asutuse nõudel tuleb esitada ka iga eesmise allasõidutõkke tüübikinnituse teatise vorm, mis vastab käesoleva eeskirja 1. lisale.
                        
                     
         
               4.4.
            
            
               Käesoleva eeskirja II ja III osale vastavate taotluste puhul tuleb lisada teave punktis 3.1.8 määratletud sõidukitüübi kohta.
            
         
               4.5.
            
            
               Pädev asutus viib vastavalt 6. lisale läbi järgmised haldusmenetlused:
               
                           4.5.1.
                        
                        
                           teeb enne tüübikinnituse andmist kindlaks, kas sisse on seatud rahuldav kord, mis tagab toodangu nõuetele vastavuse tõhusa kontrolli,
                        
                     
                           4.5.2.
                        
                        
                           karistused toodangu nõuetele mittevastavuse korral,
                        
                     
                           4.5.3.
                        
                        
                           sõiduki tüübikinnituse muutmine ja laiendamine,
                        
                     
                           4.5.4.
                        
                        
                           tootmise lõpetamine.
                        
                     
         I   OSA
   
      TÜÜBIKINNITUSE ANDMINE SEOSES EESMISE ALLASÕIDUTÕKKEGA
   
   5.   EESMISE ALLASÕIDUTÕKKE TÜÜBIKINNITUS
   
               5.1.
            
            
               Kui käesolevatele eeskirjadele vastava tüübikinnituse saamiseks esitatud eesmine allasõidutõke vastab punktis 6 kirjeldatud nõuetele, antakse seda liiki eesmisele allasõidutõkkele tüübikinnitus, mis vastab 4. lisas esitatud kujundusele.
            
         
               5.2.
            
            
               Otsusest eesmise allasõidutõkke tüübikinnituse andmise kohta või tüübikinnituse laiendamise või tüübikinnituse andmisest keeldumise kohta vastavalt käesolevale eeskirjale teatatakse käesolevat eeskirja kohaldavatele 1958. aasta kokkuleppe osalistele käesoleva eeskirja 1. lisa näidisele vastaval vormil.
            
         6.   EESMISELE ALLASÕIDUTÕKKELE ESITATAVAD NÕUDED
   
               6.1.
            
            
               Eesmine allasõidutõke peab olema piisavalt vastupidav sõiduki pikiteljega paralleelselt mõjuvate jõudude suhtes ning vastama teatavatele mõõtmetele. Selle tõestamiseks tuleb järgida käesoleva eeskirja 5. lisas määratletud katsemenetlust ja -tingimusi.
            
         
               6.2.
            
            
               Eesmise allasõidutõkke risttala profiili kõrgus ei tohi olla väiksem kui 100 mm N2- kategooria sõiduki puhul ja 120 mm N3-kategooria sõiduki puhul. Risttala külgservad ei tohi olla painutatud ettepoole ega terava välisäärega; see tingimus on täidetud, kui risttala külgservad on väljastpoolt ümardatud ja nende kumerusraadius on vähemalt 2,5 mm.
            
         
               6.3.
            
            
               Seade võib olla konstrueeritud nii, et selle asendit sõiduki esiosas saab muuta. Sellisel juhul peab selle tööasendisse kinnitamiseks olema kindel viis, et oleks välistatud asukoha juhuslik muutus. Seadme kasutajal peab olema võimalus muuta seadme asetust, rakendades selleks jõudu, mis ei ületa 40 daN;
            
         
               6.4.
            
            
               Eesmise allasõidutõkke väljaulatuvad pinnad peavad olema põhiliselt siledad või horisontaalselt lainestatud, välja arvatud ümarpeaga poltide või neetide pead, mis võivad eenduda seadme pealispinnast kuni 10 mm.
            
         II   OSA
   
      SÕIDUKI TÜÜBIKINNITUS SEOSES TÜÜBIKINNITUSE SAANUD EESMISE ALLASÕIDUTÕKKE PAIGALDAMISEGA
   
   7.   TÜÜBIKINNITUSE SAANUD EESMISE ALLASÕIDUTÕKKE PAIGALDAMISE TÜÜBIKINNITUS
   
               7.1.
            
            
               Kui käesoleva eeskirja käesoleva osa kohaselt tüübikinnituseks esitatud ja tüübikinnituse saanud eesmise allasõidutõkkega varustatud sõiduk vastab punkti 8 nõuetele, antakse sellele sõidukitüübile tüübikinnitus, mis vastab 4. lisas esitatud kujundusele.
            
         
               7.2.
            
            
               Teatis sõidukitüübile käesoleva eeskirja kohase tüübikinnituse andmise, laiendamise või andmisest keeldumise kohta edastatakse käesolevat eeskirja kohaldavatele 1958. aasta kokkuleppe osalistele käesoleva eeskirja 2. lisas esitatud näidisele vastaval vormil.
            
         8.   TÜÜBIKINNITUSE SAANUD EESMISE ALLASÕIDUTÕKKE PAIGALDAMIST KÄSITLEVAD NÕUDED
   
               8.1.
            
            
               Sõidukitüübi puhul, millele tüübikinnitust taotletakse, ei tohi täismass olla suurem väärtusest, mis on märgitud iga sellele sõidukile paigaldatava eesmise allasõidutõkke tüübikinnituse teatisele.
            
         
               8.2.
            
            
               Eesmise allasõidutõkkega sõiduk peab vastama teatavatele 5. lisas esitatud mõõtmetele, võttes arvesse katsetingimusi ja teavet, mis on esitatud 1. lisas sisalduvas teatises eesmise allasõidutõkke kohta.
            
         
               8.3.
            
            
               Eesmine allasõidutõke peab olema sõiduki külge niimoodi kinnitatud, et tõkke esimese osa ja sõiduki eesmise ääre vaheline horisontaalkaugus ei ületaks 400 mm, kusjuures sellest on maha arvatud registreeritud deformatsioon (I lisa punkt 9), mis on mõõdetud eesmise allasõidutõkke tüübikinnituskatsete ajal ükskõik millises katsejõudude rakenduspunktis vastavalt käesoleva eeskirja I osa sätetele ja märgitud tüübikinnituse kohta esitatava teatise vormi (vt jooniseid 1 ja 2).
            
         
               8.4.
            
            
               Kauguste mõõtmisel ei arvestata sõiduki osi, mis on maapinnast rohkem kui 2m kõrgusel.
            
         
               8.5.
            
            
               Eesmise allasõidutõkke alumise külje kliirens ei tohi olla rohkem kui 400 mm, nagu on määratletud 5. lisa punktis 3, mõõdetuna kahe P1 punkti vahel, kui seadis on paigaldatud. Kummastki P1 punktist väljaspool ei või kõnealune kõrgus ületada 400 mm eeldades, et alumine külg ei ole kõrgemal tasandist, mis jookseb läbi eesmise allasõidutõkke alumise ääre täpselt P1 punkti all ning moodustab 15° kalde horisontaaltasandist kõrgemal (vt joonis 3).
            
         
               8.6.
            
            
               Eesmisele allasõidutõkkele käesoleva eeskirja I osa kohaselt rakendatud ja tüübikinnituse teatise vormis (1. lisa punkt 8) registreeritud katsejõudude rakendamise punktid ei tohi olla maapinnast kõrgemal kui 445 mm, nagu on määratletud 5.lisa punktis 3.
            
         
               8.7.
            
            
               Eesmise allasõidutõkke alumise külje kliirens ei tohi olla rohkem kui 450 mm, mõõdetuna kahe P1 punkti vahel, võttes arvesse nende liikumist katseraskuse rakendamise käigus I osa kohaselt.
            
         
               8.8.
            
            
               Eesmine allasõidutõke ei tohi üheski punktis olla laiem esitelje rataste porilaudadest ega olla esiteljest lühem rohkem kui 100 mm kummaltki poolt, mõõdetuna rataste kõige välimiste punktide järgi, v.a rehvide maapinnalähedane väljaulatuv kumerus (vt joonis 1), või 200 mm lühem kummaltki poolt, mõõdetuna juhikabiini sisenemisastmete välimistest punktidest.
            
         III   OSA
   
      SÕIDUKI TÜÜBIKINNITUS SEOSES SELLE EESMISE ALLASÕIDUTÕKKEGA
   
   9.   EESMISE ALLASÕIDUTÕKKEGA SÕIDUKI TÜÜBIKINNITUS
   
               9.1.
            
            
               Kui käesolevatele eeskirjadele vastava tüübikinnituse saamiseks esitatud sõiduk vastab allpool punktis 10 kirjeldatud nõuetele, antakse sõidukile tüübikinnitus, mis vastab 4. lisas esitatud kujundusele.
            
         
               9.2.
            
            
               Teatis sõidukitüübile käesoleva eeskirja kohase tüübikinnituse andmise, laiendamise või andmisest keeldumise kohta edastatakse käesolevat eeskirja kohaldavatele 1958. aasta kokkuleppe osalistele käesoleva eeskirja 3. lisas esitatud näidisele vastaval vormil.
            
         10.   EESMISE ALLASÕIDUTÕKKEGA SÕIDUKILE ESITATAVAD NÕUDED
   
               10.1.
            
            
               Iga N2- või N3-kategooria sõiduk loetakse punktis 2 sätestatud nõuetele vastavaks eeldusel, et sõiduk on varustatud eesmise allasõidutõkkega, millel ei ole käesoleva eeskirja I osa kohast eraldi tüübikinnitust, või on sõiduki esiosa niimoodi konstrueeritud ja/või varustatud, et selle osasid võib pidada eesmist allasõidutõket asendavateks. Kui osade koostoimimise korral on täidetud järgmised nõuded, loetakse, et nad moodustavad eesmise allasõidutõkke.
            
         
               10.2.
            
            
               Eesmine allasõidutõke peab olema piisavalt vastupidav sõiduki pikiteljega paralleelselt mõjuvate jõudude suhtes. Eesmine allasõidutõke peab vastama teatavatele mõõtmetele. Seda tõestatakse kooskõlas käesoleva eeskirja 5. lisas määratletud katsemenetluste ja -tingimustega.
            
         
               10.3.
            
            
               III osa kohase tüübikinnituse saamiseks ei tohi eesmise allasõidutõkke (mis ei ole saanud iseseisvat tüübikinnitust I osa kohaselt) risttala profiili kõrgus olla väiksem kui 100 mm N2-kategooria sõiduki puhul ja 120 mm N3-kategooria sõiduki puhul.
            
         
               10.4.
            
            
               Seade võib olla konstrueeritud nii, et selle asendit sõiduki esiosas saab muuta. Sellisel juhul peab selle tööasendisse kinnitamiseks olema kindel viis, et oleks välistatud asukoha juhuslik muutus. Seadme kasutajal peab olema võimalus muuta seadme asetust, rakendades selleks jõudu, mis ei ületa 40 daN.
            
         
               10.5.
            
            
               Eesmine allasõidutõke peab olema piisavalt tugev, et katsejõudude (määratletud käesolevas lisas) rakendamise järel horisontaalne kaugus mõõdetuna sõiduki eesmisest äärest kuni katsetõukuri kontaktpinnani sõidukil ei ületaks 400 mm.
            
         
               10.6.
            
            
               Kauguste mõõtmisel ei arvestata sõiduki osi, mis on maapinnast rohkem kui 2m kõrgusel.
            
         
               10.7.
            
            
               Eesmise allasõidutõkke alumise külje kliirens ei tohi olla suurem kui 400 mm, nagu on määratletud 5. lisa punktis 2, mõõdetuna kahe P1 punkti vahel. Kummastki P1 punktist väljaspool ei või kõnealune kõrgus ületada 400 mm eeldades, et alumine külg ei ole kõrgemal tasandist, mis jookseb läbi eesmise allasõidutõkke alumise ääre täpselt P1 punkti all ning moodustab 15° kalde horisontaaltasandist kõrgemal (vt joonis 3).
            
         
               10.8.
            
            
               Eesmise allasõidutõkke alumise külje kliirens ei tohi olla suurem kui 450 mm, mõõdetuna kahe P1 punkti vahel, võttes arvesse nende liikumist katseraskuse rakendamise käigus.
            
         
               10.9.
            
            
               Eesmine allasõidutõke ei tohi üheski punktis olla laiem esitelje rataste porilaudadest ega olla esiteljest lühem rohkem kui 100 mm kummaltki poolt, mõõdetuna rataste kõige välimiste punktide järgi, v.a rehvide maapinnalähedane väljaulatuv kumerus (vt joonis 1), või 200 mm lühem kummaltki poolt, mõõdetuna juhikabiini sisenemisastmete välimistest punktidest.
            
         
      Joonis 1
   
   
      
   
      Joonis 2
   
   
      
   
      Joonis 3
   
   
      
   
      (1)  Vaata sõidukite tootmist käsitleva resolutsiooni täisteksti 7. lisas (R.E.3) (dokument TRANS/SC1/WP29/78/Amend.3).
   
      1. LISA
      
         TEATIS
      
      (suurim formaat: A4 (210 × 297 mm))
      
         
      
         
   
   
      2. LISA
      
         TEATIS
      
      (suurim formaat: A4 (210 × 297 mm))
      
         
   
   
      3. LISA
      
         TEATIS
      
      (suurim formaat: A4 (210 × 297 mm)
      
         
   
   
      4. LISA
      
         TÜÜBIKINNITUSMÄRKIDE KUJUNDUS
      
      1.   TÜÜBIKINNITUSNUMBER
      
                  1.1.
               
               
                  Igale tüübikinnituse saanud tüübile antakse tüübikinnitusnumber. Selle kaks esimest numbrit (praegu 00) näitavad tüübikinnituse andmise kuupäevaks käesolevasse eeskirja viimati tehtud oluliste tehniliste muudatuste seeriat. Sama kokkuleppeosaline ei anna sama kinnitusnumbrit teisele tüübile.
               
            
                  1.2.
               
               
                  Otsusest tüübikinnituse andmise kohta või tüübikinnituse laiendamise või tüübikinnituse andmisest keeldumise kohta vastavalt käesolevale eeskirjale teatatakse käesolevat eeskirja kohaldavatele 1958. aasta kokkuleppe osalistele käesoleva eeskirja 1., 2., või 3. lisa näidisele vastaval vormil.
               
            
                  1.3.
               
               
                  Igale käesoleva eeskirja kohaselt kinnitatud sõiduki või seadise tüübile kinnitatakse tüübikinnituse vormil kindlaksmääratud nähtavasse – ka paigaldatud asendis - ja kergesti juurdepääsetavasse kohta rahvusvaheline tüübikinnitusmärk, millel on:
                  
                              1.3.1.
                           
                           
                              ringjoonega ümbritsetud E-täht, millele järgneb tüübikinnituse andnud riigi eraldusnumber (1);
                           
                        
                              1.3.2.
                           
                           
                              punktis 1.3.1 ettenähtud ringist paremal käesoleva eeskirja number, millele järgneb R-täht, kriips ja tüübikinnitusnumber.
                           
                        
                              1.3.3.
                           
                           
                              Lisasümbol, mis on eeskirja numbrist eraldatud vertikaalse joonega ning koosneb Rooma numbri(te)st, mis vastavad käesoleva määruse sellele osale (I, II või III), mille alusel on tüübikinnitus antud.
                           
                        
            
                  1.4.
               
               
                  Kui sõiduk vastab ühe või mitme teise kokkuleppele lisatud eeskirja kohaselt tüübikinnituse saanud sõiduki tüübile, ei pea selle eeskirja kohaselt kinnituse andnud riik lisa punktis 1.3.1. nimetatud sümbolit kordama; sellisel juhul paigutatakse lisa punktis 1.3.1 ettenähtud sümbolist paremale üksteise alla tulpa eeskirja ja tüübikinnitusnumbrid ning kõigi nende eeskirjade lisasümbolid, mille kohaselt on antud kinnitus riigis, mis on andnud kinnituse käesoleva eeskirja kohaselt.
               
            
                  1.5.
               
               
                  Tüübikinnitusmärk peab olema selgelt loetav ja kustutamatu.
               
            2.   TÜÜBIKINNITUSMÄRKIDE KUJUNDUS
      2.1.   Näidis A
      
         
      
                  2.1.1.
               
               
                  Sõidukile kinnitatud eespool kujutatud tüübikinnitusmärk näitab, et asjaomane sõiduk on saanud tüübikinnituse seoses eesmise allasõidutõkkega eeskirja nr 93 II osa (tüübikinnituse saanud eesmise allasõidutõkke paigaldamine) kohaselt Ühendkuningriigis (E11) ja kannab tüübikinnitusnumbrit 022439. Tüübikinnitusnumbri kaks esimest numbrit näitavad, et tüübikinnitus anti kooskõlas eeskirja nr 93 II osa algversiooni nõuetega.
               
            2.2.   Näidis B
      
         
      
                  2.2.1.
               
               
                  Sõidukile kinnitatud eespool kujutatud tüübikinnitusmärk näitab, et asjaomane sõiduki tüüp on saanud tüübikinnituse eeskirja nr 93 II osa ja eeskirja nr 31 kohaselt Ühendkuningriigis (E11) (2). Tüübikinnitusnumbrid näitavad, et asjaomaste tüübikinnituste andmise kuupäeval oli eeskiri nr 93 oma esialgsel kujul ning eeskiri nr 31 sisaldas 02-seeria muudatusi.
               
            
         (1)  1 – Saksamaa, 2 – Prantsusmaa, 3 – Itaalia, 4 – Holland, 5 – Rootsi, 6 – Belgia, 7 – Ungari, 8 – Tšehhi Vabariik, 9 – Hispaania, 10 – Jugoslaavia, 11 – Ühendkuningriik, 12 – Austria, 13 – Luksemburg, 14 – Šveits, 15 – (vaba), 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Venemaa Föderatsioon, 23 – Kreeka, 24, 25 – (vaba), 26 – Sloveenia ja 27 – Slovakkia. Järgmised numbrid antakse teistele riikidele sellises kronoloogilises järjekorras, milles nad ratifitseerivad kokkuleppe, milles käsitletakse mootorsõidukite seadmete ja osade tüübikinnituste vastastikust tunnustamist, või ühinevad selle kokkuleppega, kusjuures Ühinenud Rahvaste Organisatsiooni peasekretär teatab kokkuleppe osapooltele nendele riikidele antud numbrid.
      
         (2)  Teine number on esitatud vaid näitena.
   
   
      5. LISA
      
         KATSETINGIMUSED JA -MENETLUSED
      
      1.   EESMISTE ALLASÕIDUTÕKETE KATSETINGIMUSED
      
                  1.1.
               
               
                  Tootja taotlusel võib läbi viia katse:
                  
                              1.1.1.
                           
                           
                              seda tüüpi sõidukil, mille jaoks eesmine allasõidutõke on ette nähtud; sel juhul järgitakse punktis 2 sätestatud tingimusi, või
                           
                        
                              1.1.2.
                           
                           
                              seda tüüpi sõiduki šassii osal, mille jaoks eesmine allasõidutõke on ette nähtud; see šassii osa peab olema kõnealuse sõidukitüübi (tüüpide) jaoks representatiivne, või
                           
                        
                              1.1.3.
                           
                           
                              jäigal katsestendil.
                           
                        
            
                  1.2.
               
               
                  Punktide 1.1.2 ja 1.1.3 puhul peavad osad, mida kasutatakse eesmise allasõidutõkke kinnitamiseks sõiduki šassii osa või jäiga katsestendi külge, olema võrdväärsed eesmise allasõidutõkke sõidukile paigaldamisel kasutatavate osadega.
               
            
                  1.3.
               
               
                  Tootja taotluse korral ja tehnilise teenistuse nõusolekul võib punktis 3 kirjeldatud katsemenetluse asendada arvutustega või mõne muu meetodiga, eeldusel et näidatakse selle samaväärsust.
               
            2.   SÕIDUKITE KATSETINGIMUSED
      
                  2.1.
               
               
                  Vajadusel võib punktis 3.1 nõutud katsekoormuste saavutamiseks sõiduki kinnitada sõiduki tootja täpsustatud meetodiga.
               
            
                  2.2.
               
               
                  Mõõtmed võetakse nii nagu vastaks sõiduk järgmistele tingimustele:
                  
                              2.2.1.
                           
                           
                              sõiduk on koormamata;
                           
                        
                              2.2.2.
                           
                           
                              sõiduk on seisvas asendis tasasel, jäigal ja siledal pinnal;
                           
                        
                              2.2.3.
                           
                           
                              esirattad on otseasendis;
                           
                        
                              2.2.4.
                           
                           
                              rehvid on täis pumbatud kuni tootja soovitatud rõhuni;
                           
                        
                              2.2.5.
                           
                           
                              hüdropneumaatilise, hüdraulilise või pneumaatilise vedrustusega või koormusele vastava automaatse loodimisseadmega varustatud sõidukeid katsetatakse sõiduki tootja poolt täpsustatud tavakasutuse tingimustes.
                           
                        
            3.   KATSE KÄIK
      
                  3.1.
               
               
                  Punktid P1 asetsevad kuni 200 mm kaugusel esitelje rehvide välisserva pikisuunalisest puutetasapinnast, v.a rehvide maapinnalähedane väljaulatuv kumerus; punktid P2 on sõiduki keskmise pikitasapinnaga sümmeetrilised ning asetsevad teineteisest 700 kuni 1 200 mm (kaasa arvatud) kaugusel. Täpse asendi määrab kindlaks tootja.
               
            
                  3.2.
               
               
                  Punktide P1 ja P2 kõrguse maapinnast näeb ette sõiduki tootja tõkke esiosa läbivate joonte piires. Koormamata sõiduki korral ei tohi kõrgus siiski olla suurem kui 445 mm. P3 asetseb sõiduki vertikaalsel kesktasapinnal (vaata eeskirja joonis 1).
               
            
                  3.3.
               
               
                  Allpool sätestatud katsejõude rakendatakse igale katsepunktile erinevate katsete jooksul sama sõiduki või seadise puhul, või kui tootja/esindaja soovib, siis erinevate sõidukite või seadiste puhul.
                  
                              3.3.1.
                           
                           
                              Kui sõiduki eesmise allasõidutõkke struktuur ja koostisosad on keskmise pikitasapinnaga väga sümmeetrilised, siis tehakse katseid punktides P1 ja P2 ainult ühel pool.
                           
                        
                              3.3.2.
                           
                           
                              Katsetamise käigus tuleb jõudu rakendada nii kiiresti kui võimalik ning seadis või sõiduk peab järgmistes punktides kirjeldatud jõudu taluma vähemalt 0,2 sekundit.
                           
                        
                              3.3.3.
                           
                           
                              Mõlemale P1 punktile rakendatakse järjestikku horisontaaljõudu, mis võrdub 50 % sõiduki või sõidukitüübi (-tüüpide) täismassiga, kuid ei ületa 80 x 103 N.
                           
                        
                              3.3.4.
                           
                           
                              Mõlemale P2 punktile rakendatakse järjestikku horisontaaljõudu, mis võrdub 100 % sõiduki või sõidukitüübi (-tüüpide) täismassiga, kuid ei ületa 160 x 103 N. Kui seadis ei ole ühtne ning tema ristlõiget on kahe P2 punkti vahel vähendatud, siis jätkatakse katset, rakendades horisontaaljõudu punktile P3 samaaegselt punktidega P1;
                           
                        
            
                  3.4.
               
               
                  Katsejõudude rakendamise ajal täheldatud maksimaalne horisontaalne ja vertikaalne läbipaine tuleb registreerida ja suurim väärtus esitada teatises.
               
            
                  3.5.
               
               
                  Kui eespool nimetatud nõuetele vastavuse kontrollimiseks viiakse läbi katse, peavad alati olema täidetud järgmised tingimused:
                  
                              3.5.1.
                           
                           
                              III osa kohase taotluse puhul tuleb allasõidutõke (mis ei ole saanud eraldi tüübikinnitust vastavalt I osale) kinnitada sõiduki šassii peeltalade või muu neid asendava osa külge või muu konstruktsiooniosa külge, millel on samaväärsed omadused.
                           
                        
                              3.5.2.
                           
                           
                              Ettenähtud jõude tuleb rakendada asjakohaselt liigendatud (nt universaalliigenditega) tõukuritega, mis peavad olema sõiduki keskmise pikitasapinnaga paralleelsed pinnal, mis on kuni 250 mm kõrge (täpse kõrguse peab määratlema tootja) ja 400 mm lai ning mille vertikaalservade kumerusraadius on 5 ± 1 mm; pinna keskpunkt asetatakse järjest punktidesse P1, P2 ja P3.
                           
                        
            
   
      6. LISA
      
         Toodangu nõuetele vastavus ja muud haldusmenetlused
      
      1.   TOODANGU VASTAVUS NÕUETELE
      
                  1.1.
               
               
                  Käesoleva eeskirja kohaselt tüübikinnituse saanud allasõidutõkked ja sõidukid peavad olema valmistatud nii, et nad vastaksid käesoleva eeskirja nõuetele.
               
            
                  1.2.
               
               
                  Punktis 1.1 nõutud tingimuste täitmise tõendamiseks viiakse läbi asjakohane toodangu kontroll.
               
            
                  1.3.
               
               
                  Tüübikinnituse omanik peab eelkõige:
                  
                              1.3.1.
                           
                           
                              tagama sõiduki või seadise kvaliteedi tõhusate kontrollimismenetluste olemasolu;
                           
                        
                              1.3.2.
                           
                           
                              omama ligipääsu katseseadmetele, mis on vajalikud igale kinnitatud tüübile vastavuse kontrollimiseks;
                           
                        
                              1.3.3.
                           
                           
                              tagama katsetulemuste andmete registreerimise ning sellega seotud dokumentide kättesaadavuse ajavahemikus, mis määratakse kindlaks kokkuleppel ametiasutusega;
                           
                        
                              1.3.4.
                           
                           
                              analüüsima igat liiki katsete tulemusi, et kontrollida ja tagada sõiduki või allasõidutõkke omaduste stabiilsust, võttes siiski arvesse tööstustoodangu puhul esinevaid väiksemaid kõrvalekaldumisi;
                           
                        
                              1.3.5.
                           
                           
                              tagama, et iga allasõidutõkke või sõiduki tüübi puhul tehakse piisav arv kontrolle ja katseid, seoses mõõtmete, materjalide ja osade omadustega, mis täidavad allasõidutõkke ülesandeid, ning osadega, mida kasutatakse seadise paigaldamiseks sõidukile.
                           
                        
                              1.3.6.
                           
                           
                              tagama, et kui sellises katses ilmneb mis tahes näidise või katseeksemplari mittevastavus, valitakse uued näidised ja katset korratakse. Asjaomase toodangu vastavuse taastamiseks tuleb võtta kõik vajalikud meetmed.
                           
                        
            
                  1.4.
               
               
                  Tüübikinnituse andnud pädev asutus võib igal ajal kontrollida igas tootmisüksuses kasutatavaid vastavuse tagamise meetodeid.
                  
                              1.4.1.
                           
                           
                              Iga kontrollimise puhul tuleb väliskontrollijale esitada katsetulemused ja tootmise ülevaatuse tulemused.
                           
                        
                              1.4.2.
                           
                           
                              Kontrollija võib pisteliselt valida tootemudeleid katsetamiseks tootja laboris. Näidiste miinimumarvu võib kindlaks määrata tootja enda tehtud kontrollimiste tulemuste alusel.
                           
                        
                              1.4.3.
                           
                           
                              Kui kvaliteeditase osutub ebarahuldavaks või kui peetakse vajalikuks kontrollida punkti 1.4.2 alusel teostatud katsete kehtivust, peab kontrollija valima välja näidised, mis saadetakse tüübikatsetusi teostanud tehnilisele teenistusele.
                           
                        
                              1.4.4.
                           
                           
                              Pädev asutus võib teha kõiki käesolevas eeskirjas ettenähtud katseid.
                           
                        
                              1.4.5.
                           
                           
                              Pädeva asutuse heakskiidetud kontrollide tavapärane sagedus on kord kahe aasta jooksul. Kui sellise kontrolli käigus saadakse negatiivseid tulemusi, peab pädev asutus tagama, et toote nõuetele vastavuse võimalikult kiireks taastamiseks astutakse kõik vajalikud sammud.
                           
                        
            2.   KARISTUSED TOODANGU NÕUETELE MITTEVASTAVUSE KORRAL
      
                  2.1.
               
               
                  Tagumise allasõidutõkke või sõiduki tüübile käesoleva eeskirja kohaselt antud tüübikinnituse võib tühistada, kui eespool sätestatud nõuded ei ole täidetud või kui eesmine allasõidutõke ei ole läbinud käesolevas eeskirjas kirjeldatud katset.
               
            
                  2.2.
               
               
                  Kui käesolevat eeskirja rakendav kokkuleppeosaline tühistab tema poolt varem antud tüübikinnituse, teatab ta sellest viivitamata teistele käesolevat eeskirja rakendavatele kokkuleppeosalistele, kasutades selleks käesoleva eeskirja 1., 2. või 3. lisas esitatud näidisele vastavat teatise vormi.
               
            3.   TÜÜBIKINNITUSE MUUTMINE JA LAIENDAMINE
      
                  3.1.
               
               
                  Igast allasõidutõkke tüübi muudatusest tuleb teatada tüübi kinnitanud haldusasutusele. Seejärel võib asutus kas:
                  
                              3.1.1.
                           
                           
                              leida, et tõenäoliselt ei kahjusta tehtud muudatused märgatavalt nõuetele vastavust ja et igal juhul vastab allasõidutõke või sõiduk endiselt nõuetele, või
                           
                        
                              3.1.2.
                           
                           
                              nõuda katsete läbiviimise eest vastutavalt tehniliselt teenistuselt uut katsearuannet.
                           
                        
            
                  3.2.
               
               
                  Tüübikinnituse kinnitamisest või selle andmisest keeldumisest teatatakse käesolevat eeskirja kohaldavatele kokkuleppeosalistele käesoleva eeskirja 1., 2., või 3. lisas esitatud näidisele vastaval vormil, täpsustades tehtud muudatused.
               
            
                  3.3.
               
               
                  Kõnealuse teabe saamise korral annab tüübikinnitust pikendav pädev asutus pikendusele seerianumbri ja edastab seejärel asjakohase teabe teistele käesolevat eeskirja kohaldavatele 1958. aasta kokkuleppe osapooltele, kasutades käesoleva eeskirja 1, 2, või 3. lisas esitatud näidisele vastavat teatisevormi.
               
            4.   TOOTMISE LÕPETAMINE
      Kui tüübikinnituse valdaja lõpetab täielikult käesoleva eeskirja kohaselt eesmiste allasõidutõkke seadiste või seoses eesmise allasõidutõkkega tüübikinnituse saanud sõiduki tootmise, teavitab ta sellest tüübikinnituse andnud asutust. Selle teate saanud tüübikinnitusasutus teatab tootmise lõpetamisest teistele käesolevat eeskirja kohaldavatele 1958. aasta kokkuleppe osalistele, kasutades selleks käesoleva eeskirja 1., 2. ja 3. lisas toodud näidistele vastavat vormi.
      5.   TÜÜBIKATSETUSTE LÄBIVIIMISE EEST VASTUTAVATE TEHNILISTE TEENISTUSTE NING HALDUSASUTUSTE NIMED JA AADRESSID
      1958. aasta kokkuleppe osalised, kes kohaldavad käesolevat eeskirja, peavad teatama Ühinenud Rahvaste Organisatsiooni sekretariaadile tüübikinnitusega seotud katseid läbiviivate tehniliste talituste ja tüübikinnitusi väljastavate haldustalituste nimetused ja aadressid. Nendele talitustele saadetakse teistes riikides väljastatud tüübikinnitusteatised või teatised tüübikinnituse laiendamise, sellest keeldumise või tühistamise kohta, samuti teatised tootmise lõpliku peatamise kohta.